|  |  |  |  |  |  |  |  |
| --- | --- | --- | --- | --- | --- | --- | --- |
| |  |  |  |  |  |  |  | | --- | --- | --- | --- | --- | --- | --- | | |  | | --- | | **רזי האסלאם** | | **עלומה ראם, תאריך: 14.9.2011** | | http://mazi.idf.il/Images/trans.gif | | **קריאת “אללה אכבר” עלולה להעלות תמונה של מחבל מסתער ובכל זאת להיות רק חלק משיחת חולין תמימה, איך מבחינים בהבדל? לומדים כל פרט בתרבות המוסלמית. חברה אזרחית של שני מוחות מתגייסת ללמד את הלוחמים על השגרתי, המסוכן ומה שביניהם** | |  | | גם שיעור על מנהיגים ערבים ואירגוני טרור הופך לחוויה מתוקה. חיילים בסדנה | |
| |  |  |  |  |  |  |  |  |  | | --- | --- | --- | --- | --- | --- | --- | --- | --- | | |  | | --- | |  | | **מתוך מבנה הכיתה נשמעים צלילים בערבית. לאוזניי הלא מיומנות, כמה מהם נשמעים כמו "אללה אכבר" ועוד מיני קריאות קרב שלא הצלחתי לזהות. לרגע אני תוהה אם הגעתי למקום הנכון. באמצע ביסל"ק, בהשלמה החילית של בוגרי קורס הקצינים האחרון? אני מציצה מהחלון ורואה אדם בכאפיה עומד מול הכיתה ומאחוריו על הקיר מוקרנים פניהם של מנהיגים ממדינות ערב עוינות. אין ספק שמשהו מעניין קורה כאן, אני חושבת לעצמי, נושמת נשימה עמוקה ופותחת את הדלת, למה שמתברר כסדנת אסלאם, שהינה חלק בלתי נפרד מהכשרת קציני האיסוף הקרבי.  להיכנס לראש הערבי "המטרה שלנו היא להגיע למקצועיות מרבית, גם בידע", מסביר מפקד ביסל"ק, אל"ם טל בראון, את הסיטואציה המוזרה. "לכן הבאנו את חברת סקיוריטיץ' (Securiteach) שמתמחה בהעברת סדנאות ייחודיות על העולם הערבי, הדת המוסלמית, השפה והמנהגים. אנחנו רוצים להקנות לקצינים שלנו יכולות לקרוא נכון את התצפית העולה במשקפותיהם, לנתח בהתאם לראש הערבי וכך להבין נכון את הסיטואציה, ואם היא חשודה או לא. למשל, אם רואים בתצפית אישה הולכת לפני גברים, ויודעים דבר או שניים על התרבות הערבית, מבינים שמדובר בדבר מאוד לא מקובל וחשוד ונוהגים בהתאם".  החברה הוקמה ומופעלת ע"י איתן ואייל, בוגרי מערכת הביטחון שעבדו בעברם עם ערבים מוסלמים וכתבו תוכנית הדרכה שמטרתה ללמד ולהכיר את התכנים והמנהגים של העולם האסלאמי. "מצד אחד לכבד ומצד שני להכיר, כדי לעשות את העבודה בצורה מקצועית ואיכותית", מסביר איתן את העקרונות שהנחו אותם בזמן כתיבת התוכנית. "כשחיילים שמתעסקים עם האוכלוסייה המוסלמית באופן שוטף מבינים דבר או שניים על עולמם השונה והמורכב, ניתן לנהוג נכון בסיטואציות שונות ואף למנוע מניפולציות של הצד השני". התוכנית שהגו איתן ואייל מורכבת משלושה חלקים. הראשון מורכב מהיכרות חברתית עם אורחות החיים והמנהגים, והשני כולל לימוד עיקרי השפה המדוברת והשלישי עוסק בתכנים של תקשורת בין אישית בעולם המוסלמי.  "אחרי שפרשנו, קראנו בעיתון על קורס מתשאלים קרביים, שעוסקים בדיוק בתחום שבו היינו מומחים", מספר איתן איך הכל התחיל. "חשבנו שאם הצבא צריך את זה, אז לגיטימי ואפשרי להציע תוכנית שתכין אותם, ואיכשהו קרה שנשאבנו לצבא. בדיעבד התברר שבצבא התוכנית שלנו באה בדיוק בזמן הנכון". במהלך השנים העבירו איתן ואייל את תכניהם במסגרות צבאיות רבות, בהן בה"ד 1, פו"ם, משטרה צבאית ועוד רבים, וכן במסגרות אזרחיות ואפילו לגורמים בחו"ל. לביסל"ק הגיעו בעקבות בקשה אישית של אל"ם טל בראון, מאחר שבזרוע היבשה בימים אלו לא משתמשים בשירותיהם.   להבדיל בין הטבעי לחשוד במהלך השיעורים, מנסים איתן ואייל להסביר לצוערים כיצד המידע שהם לומדים עשוי לסייע להם בהמשך. למשל, במסגרת שיעור מצוות היסוד של האסלאם, הם מלמדים אותם את "אה שהאדה", פחות או יותר המקבילה הערבית ל"שמע ישראל". [לא אילהה אלה (א)ללה ומחמד רסול (א)ללה] "אם אתם שומעים את הקריאה הזו מתוך הבית, זה לא אומר בהכרח שצריך להכניס מחסנית ולפרוץ", מסביר אייל. "האמירה הזו אינה מבהילה אלא אם כן היא מלווה בנשק וכוונה. יכול להיות שהיא נאמרת גם כחלק משיחת חולין, מאוד מקובל בקרב המוסלמים להזכיר לעצמם מפעם לפעם, כשהשיחה דועכת, את מצוות היסוד הזו. זה מתפקד לפעמים כמין סטארטר לשיחה". אייל ואיתן מעבירים שיעורים בתורות, כשלכל אחד מהם שיטת ההרצאה הייחודית לו, שמצליחה לשמור על הצוערים מפוקסים, למרות העייפות והחום הרב של סיירים. איתן שומר על הכיתה ערנית בעזרת ההומור המיוחד שלו, וכשאפילו הבדיחות לא מספיקות הוא מחלק לכל קצין סוכרייה על מקל. בשביל הטעם הטוב. כך גם שיעור על מנהיגים ערביים וארגוני טרור הופך לחוויה מתוקה. בין הסוכריות, הצוערים גם מצליחים לזהות מנהיגים על פי תמונות, כשאיתן מצייר להם בפשטות את תמונת המצב המסובכת של הפוליטיקה והשלטון בעולם הערבי. גם הדינמיקה המסובכת בין סיעות האיסלאם השונות, כמו שיעה וסונה, נשמעת פשוטה יותר כשאיתן מסביר אותה. בשיעורים, מקפידים אייל ואיתן לרדת לפרטים הכי קטנים, שמשמעותיים מאוד עבור החיילים, ודואגים לרדת לרמה המבצעית. כך למשל הם מסבירים במפורט איך בנוי מסגד, וכיצד יכול להימלט ממנו מחבל חמוש למרות שאורבים על הכניסה הראשית אליו. תמיד תחפשו את כניסת הנשים, הם מסבירים לכיתה. היא מוסתרת וצדדית ולפיכך אידיאלית לבריחת מבוקשים. גם אישה שמתפללת בציבור זה דבר חשוד, כי כשמבינים את מעמד הנשים באסלאם יודעים שנשים יתפללו בציבור רק במקרים נדירים מאוד, ולכן יש לחשוד באישה המתפללת, ככל הנראה היא מתכננת משהו חשוד. חודש הרמדאן זוכה להתייחסות מיוחדת, כי במהלכו כל הממשק עם האוכלוסייה הערבית משתנה לחלוטין ורגיש בהרבה, ויש לשים לב לדקויות שונות. "היו פיגועים שניתן היה למנוע אם רק היו מודעים ללוח השנה הערבי", מספר איתן. "למשל, היה פיגוע שבו אישה מוסלמית שפכה חומצה על פנים של חייל במחסום. לכאורה לא מדובר במצב חשוד - בסך הכל אישה שמתקרבת עם בקבוק בידה למחסום. אך מאחר שהיה מדובר בפיגוע שהתרחש בזמן חודש הרמדאן, קמצוץ ידע בסיסי והיגיון היו מאפשרים למנוע את הפיגוע, הרי לא הגיוני שבחודש הרמדאן מוסלמי יסתובב עם מזון בפרהסיה".** |  |  | | --- | | **רזי האסלאם**  **צילום: חנן גרינבלט**  **רזי האסלאם** | |  | | **מהלכה למעשה גם השם הערבי זוכה לשיעור משלו, במהלכו מסביר איתן מה ההבדל בין כאמל לכמאל, ולמה יכולים להיות למוסלמי שלושה שמות שונים, כולם נכונים אך הוא יענה רק לאחד מהם, ומה זה בעצם "שם מרובע" - ארבעת היסודות שמרכיבים את שמו של המוסלמי, שנקרא גם על שם אביו וסבו, בנוסף לשם המשפחה הרגיל. "השם חאג' הוא כינוי למוסלמי שקיים את מצוות העלייה למכה", מסביר איתן. "בדרך כלל הכינוי הזה נתפס, ואתם יכולים לבוא ולחפש שעות את מוחמד, אבל כולם מכירים אותו כחאג' עכשיו ואיש לא ידע לענות לכם". טעויות טיפשיות בשם המבוקש עלולות להביא למעצר מיותר של חף מפשע, מסביר איתן, ובכך בעצם דחיפתו וחשיפתו למידע רב מאוד, שישמח לשתף עם המבוקש ברגע שיחזור לכפרו. איתן לא מסיים בהסברים בעל פה ובוחר מתנדבים מהכיתה, יוצאי ארצות מוסלמיות, שידגימו כיצד הכללים האלו הגיעו גם למשפחות שלהם, ולמה לכולם יש את אותם שמות. בכלל, איתן ואייל מקפידים בשיעורים להימנע מהרצאה רגילה ולשתף את הכיתה בכל שלב, החל מהדגמות וכלה בדילמות שמוצגות והצוערים צריכים לנסות להעלות פתרונות. לא רק כדי לגרום להם להבין כמה חשוב ועדין הוא המצב, אלא כדי לעניין אותם בחומר מעבר לעובדה ש"צריך" ללמוד אותו. כך למשל, הצוערים צריכים להחוות דעה על מצב היפותטי בו נודע להם על אישה פלסטינית שמעוררת מהומות ומארגנת הפגנות. מה אתם הייתם עושים?  איתן ואייל לא מסתפקים בשיעורים הפרונטאליים, ואחרי שלימדו את הצוערים כל מה שהם צריכים לדעת כדי לתקשר עם אוכלוסיה אזרחית ערבית, הם עורכים להם סימולציות, בהן יבחנו אותם על ההבחנות שקלטו. הם עומדים מול הכיתה בכאפיה וגלביה, מחזיקים בתעודות זיהוי פלסטיניות ומבקשים מהכיתה לתשאל אותם, כדי להבין האם מדובר בחשודים או באזרחים תמימים. הם סוחבים איתם לכל סדנה כזו תיק מלא בתחפושות, אביזרים ואמצעי זיהוי, כדי שהצוערים יבינו איך להתמודד עם הסיטואציות הכי קרוב למציאות.הם בוחנים אם הצוערים הבינו את משמעות השם המרובע המוסלמי, ומשחקים זוג אחים עם פרט לא מתאים, שהקצינים צריכים לעלות עליו. כשלאחד מהם קוראים מחמד עבדול אלעזיז אלפאתר, ולשני יוסוף עבדול כאמל אלפאתר, האם הם אחים, כמו שהם מציגים את עצמם? לפעמים הבנה פשוטה במהותו של השם הערבי יכולה לחשוף את הבלוף, כמו שמנסים איתן ואייל להדגים. "אנחנו מדגימים להם מגע עם אוכלוסיה ערבית, תמימה ועוינת כאחד", מסביר איתן. "מראים להם כמה הגורמים העוינים יכולים להשתלב ולהסתתר בתוך אוכלוסיה תמימה, באופן הכי אותנטי שאפשר". עם חוש ההומור המשובח שלהם, עד מהרה הסימולציות הופכות להיות משעשעות ודרמטיות, כשטלנובלה משפחתית של ממש מתרחשת מול עיני הצוערים ההמומים, שמנסים להבין האם מדובר בבלוף שעליהם לחשוף, או בסך הכל עוד בדיחה מבית היוצר של איתן ואייל. השיעור החווייתי ביותר הוא ללא ספק "אלף לילה ולילה". את השיעור הזה הם מעבירים בחוץ, סביב המדורה, ואייל מספר להם על אגדות מוסלמיות, לא דברים שצריכים לדעת כשמתצפתים על כפר או עומדים במחסום, אך מעניינים ומרתקים ללא כל ספק. אחרי יומיים של לימודים רצופים היה אפשר לחשוב שהצוערים יראו מותשים ממבול הידע שנחת עליהם, אך לא, הם שומרים על ערנות ואפילו מחייכים. כנראה שמשהו בשיטות של איתן ואייל עובד, אני אומרת לעצמי, אם אפילו אני הצלחתי לקלוט משהו מהחומר. ואני בטוחה שהקצינים לא רק שיננו אותו אלא גם הבינו, ושמעתה והלאה כל תצפית שתקלט במשקפותיהם תקבל משמעות אחרת, חכמה ועמוקה יותר, שיצליחו באמת להבין מה קורה מתחת לפני השטח.** |  |  | | --- | |  | |  | |  | | |